28/02/2011 | Administración LocalMunicipal
Narón
Secretaría
Publicación Regulamento e relación de postos de traballo do Concello de Narón

A efectos do disposto nos artigos 49 e 90 da Lei Reguladora de Bases de Réxime Local, 7/1985, de 2 de abril, en relación ao artigo 127 do RDL 781/1986 publícase íntegramente o Regulamento e Relación de Postos de Traballo do concello de Narón aprobado polo Concello Pleno en data 28 de xaneiro de 2011. EXPOSICIÓN DE MOTIVOS Sección 1ª.- Contido e determinacións da relación dos postos de traballo Sección 2ª.- Creación, modificación e supresión dos postos de traballo Sección 3ª.- Cambio de adscrición dos postos de traballo entre unidades Sección 1ª.- Ámbito de aplicación Sección 2ª.- Formas de provisión Sección 3ª.- Concurso Sección 4ª.- Libre designación Sección 5ª.- Comisión de servizos Sección 6ª.- Adscrición provisional Sección 7ª.- Redistribución de efectivos Sección 8ª.- Reasignación de efectivos Sección 9ª.- Permuta Sección 10ª.- Mobilidade por cambio de adscrición de postos de traballo Sección 11ª.- Mobilidade orgánica Sección 12ª.- Segunda actividade Sección 13ª.- Mobilidade da empregada municipal vítima da violencia de xénero Sección 1ª.- Valoración dos postos de traballo Sección 2ª.- Revisión da valoración dos postos de traballo Sección 1ª.- Conceptos retributivos Sección 2ª.- Retribucións básicas Sección 3ª.- Retribucións complementarias Sección 4ª.- Retribucións extraordinarias Método de valoración dos postos de traballo Primeira Segunda A necesaria ordeación dos postos de traballo para dar unha estructura estable e segura aos servicios que presta o Concello de Narón aos cidadáns, require da reglamentación e codificación necesaria establecendo os criterios obxetivos e normalizados que require unha administración moderna, neste sentido se plantexa a presente norma regulamentaria que resume os seus obxetivos concretos nos seguintes apartados: • Con carácter xeral flexibilízase a ordenación interna do persoal ao establecer a regra, en vigor, da adscrición indistita en determinados postos de traballo, tanto en termos de escalas e subescalas, como en grupos de clasificación. • anterior permitirá as convocatorias públicas e periódicas dos concursos de provisión de postos, favorecendo a mobilidade e a carreira administrativa do persoal. • Racionalízase a asignación dos complementos de destino, establecendo intervalos considerados de “partida” que permitan garantir unha carreira profesional ampla, mediante a consolidación progresiva de niveis en función dos aspectos ou criterios obxectivos que se acorden para o efecto. • Normalízase a asignación do complemento específico, tendo como referencia ineludible os límites establecidos no art.7 do Real decreto 861/1986, do 25 de abril, polo que se establece o réxime das retribucións dos funcionarios da administración local e nos presupostos xerais do concello. • No referente á forma de provisión, establécese o sistema xeral do concurso para a práctica totalidade dos postos de traballo, en cumprimento do establecido no art.79 do EBEP, con excepción de determinados postos de xefes de servizo, motivado pola necesidade de dotar da necesaria flexibilidade a estes postos, de marcado carácter directivo e de confianza (art.80 EBEP). Estes postos deben planificar, coordinar, supervisar e avaliar a nivel superior, ámbitos concretos da xestión municipal que forman parte do núcleo esencial e estratéxico para o desenvolvemento eficaz e eficiente dos servizos públicos obrigatorios que debe prestar o concello, o cal leva consigo a súa provisión como libre designación, ata o momento no que se defina o marco que permita unha avaliación do desempeño en función da responsabilidade do posto, a conduta profesional e os obxectivos marcados para a unidade administrativa que dirixe e coordina. • Con respecto ás titulacións dos postos de traballo vinculados ao posto, incorporáronse aquelas que se consideran indispensables para desempeñar adecuadamente o posto concreto, o cal non supón ignorar os coñecementos e habilidades dos que poidan dispoñer os funcionarios con outras titulacións. Todo isto en congruencia co sinalado na sentenza do Tribunal Supremo, sala terceira, do Contencioso-Administrativo, sección 7ª, Sentenza do 29 de abril de 2009. • Establecese un procedemento de análise de postos para a determinación dos contidos esenciais dos mesmos que determinen a execución con criterios de calidade adaptada ao fin do servizo público • Adaptanse os procedementos, as instruccións xerais da Lei 11/2007 para unha maior transparencia nos procesos de persoal a través dun sistema integral de aplicacións informaticas para o Concello de Narón (SAPIN) O presente Regulamento dítase en uso das competencias e potestades das entidades locais e ten a consideración de norma de aplicación, tendo como marco a Lei 7/2007, do 12 de abril, do estatuto básico do empregado público; a Lei 30/1984, do 02 de agosto, de medidas para a reforma da función pública; o Real decreto 364/1995, do 10 de marzo, polo que se aproba o Regulamento xeral de ingreso do persoal ao servizo da administración xeral do Estado e de provisión de postos de traballo e promoción profesional dos funcionarios civís da administración xeral do Estado; o Real decreto 861/1986, do 25 de abril, polo que se establece o réxime das retribucións dos funcionarios da administración local e das demais disposicións vixentes en materia retributiva e de postos de traballo que afecten, tanto ao persoal funcionario coma ao laboral. É obxecto do presente Regulamento regular a clasificación do persoal ao servizo do concello de Narón, así como a relación, provisión, valoración e retribución dos postos de traballo. A través da relación, cada posto de traballo reservarase ao persoal funcionario, ao laboral e ao eventual, en aplicación dos principios e directrices derivadas da aplicación da normativa sobre función pública e da xurisprudencia ditada para tal efecto.1. Establécese un réxime retributivo común para o persoal funcionario e o laboral do concello de Narón, nos termos recollidos neste Regulamento.2. O réxime común tamén poderá ser aplicado ao persoal eventual no que non resulte incompatible ou contraditorio coa natureza desta clase de empregados públicos. É obxecto do presente regulamento é o establecimento dun procedemento de ordeación dos postos de traballo e da valoración dos mesmos dento dos criterios eficiencia y servicio a los ciudadanos propugnados no artigo 2 da Lei 30/1992 de Réxime xurídico e Procedemento Administrativo Común.1. Cada empregado municipal é titular dunha praza, as cales se estruturarán en varios grupos de clasificación e nos seus respectivos subgrupos.2. Existirán unha serie de grupos de clasificación estruturados en función da titulación esixida para o acceso a eles. Son os seguintes: - Grupo A: titulado universitario de grao. O grupo A divídese en dous subgrupos, A1 e A2. - Grupo B: título de técnico superior. - Grupo C: divídese en dous subgrupos, C1 e C2, segundo a titulación esixida para o ingreso. o Subgrupo C1: título de bacharel, técnico. o Subgrupo C2: título de graduado en educación secundaria obrigatoria, graduado escolar.3. Así mesmo, poderán existir agrupacións profesionais, diferentes das enunciadas anteriormente, para cuxo acceso non se esixa estar en posesión das titulacións previstas no sistema educativo. Cada empregado municipal será ocupante dun posto de traballo, cuxas condicións de acceso se establecen no presente Regulamento e na relación de postos de traballo.1. Os postos de traballo clasifícanse en 24 niveis, que van do 7 ao 30, ambos inclusive.2. Os empregados municipais poden acceder aos postos de traballo de teñan asignado un nivel que se encontre dentro do intervalo establecido para cada grupo de clasificación.3. Os intervalos de niveis de postos de traballo que corresponden a cada grupo de clasificación, son os seguintes: 4. Non obstante, no “acordo regulador das condicións de traballo do persoal ao servizo do Concello de Narón 2009-2011” establécense como niveis iniciais mínimos os seguintes: De acordo co previsto nas normas xerais, así como coa clasificación común que establece este Regulamento, todos os empregados públicos do Concello de Narón adquirirán un grao persoal, que se corresponderá con algún dos 24 niveis en que se clasifican os postos de traballo.1. O grao persoal adquírese polo desempeño dun ou máis postos de nivel correspondente durante dous anos continuados ou tres con interrupción, con excepción do disposto no apartado 6 deste artigo, calquera que fose o sistema de provisión.2. Non obstante o disposto no parágrafo anterior, os empregados municipais que obteñan un posto de traballo superior en máis de dous niveis ao correspondente ao seu grao persoal, consolidarán, cada dous anos de servizos continuados, o grao superior en dous niveis ao que posuísen, sen que en ningún caso poidan superar o correspondente ao do posto desempeñado, nin o intervalo de niveis correspondente ao seu grupo de clasificación.3. Os empregados municipais consolidarán necesariamente como grao persoal inicial o correspondente ao nivel do posto de traballo adxudicado tras a superación do proceso selectivo, salvo que con carácter voluntario pasen a desempeñar un posto de nivel inferior, en cuxo caso consolidarán o correspondente a este último.4. Se durante o tempo en que o empregado desempeña un posto se modificase o nivel deste, o tempo de desempeño computarase co nivel máis alto en que o dito posto estivera clasificado.5. Cando un empregado obteña destino de nivel superior ao do grao en proceso de consolidación, o tempo de servizos prestados naquel será computado para a referida consolidación. Cando un empregado obteña destino de nivel inferior ao do grao en proceso de consolidación, o tempo de servizos prestados en postos de nivel superior poderá computarse, por petición súa, para a consolidación do grao correspondente a aquel.6. Unha vez consolidado o grao inicial e sen prexuízo do disposto no apartado 3 deste artigo, o tempo prestado en comisión de servizos será computable para consolidar o grao correspondente ao posto desempeñado sempre que se obteña con carácter definitivo o dito posto ou outro de igual ou superior nivel. Se o posto obtido con carácter definitivo fora de nivel inferior ao do desempeñado en comisión e superior ao do grao consolidado, o tempo de desempeño nesta situación computarase para a consolidación do grao correspondente ao nivel do posto obtido.7. Aos empregados que se atopen nas dúas primeiras fases de reasignación de efectivos e na situación de expectativa de destino, á que se refire o artigo 20.1. g) da Lei de medidas para a reforma da función pública, así como aos afectados pola supresión de postos de traballo ou alteración do seu contido previsto no artigo 72.3 do Real decreto 364/1995, do 10 de marzo, computaráselles o tempo transcorrido nestas circunstancias para os efectos da adquisición do grao persoal que tiveran en proceso de consolidación.8. O tempo de servizos prestado en adscrición provisional polos empregados removidos en postos obtidos por concurso ou cesados en postos de libre designación, non se considerará como interrupción para os efectos de consolidación do grao persoal se a súa duración é inferior a seis meses.9. O tempo de permanencia na situación de servizos especiais será computado, para os efectos de consolidación do grao persoal, como prestado no último posto desempeñado na situación de servizo activo ou no que durante o tempo de permanencia nesta situación se obtivera por concurso.10. O tempo de permanencia na excedencia por coidado de fillos computarase como prestado no posto de traballo do que se é titular.11. O grao persoal poderá adquirise tamén mediante a superación dos niveis de carreira que, no ámbito das súas competencias, se determinen polo Pleno do concello.12. procedemento de acceso aos cursos e a fixación dos outros requisitos obxectivos fundaranse exclusivamente en criterios de mérito e capacidade e a selección deberá realizarse mediante concurso.1. Os empregados municipais terán dereito, calquera que sexa o posto de traballo que desempeñen, a percibir, polo menos, o complemento de destino dos postos do nivel correspondente ao seu grao persoal.2. Os empregados municipais que cesen nos seus postos de traballo, por modificación do contido ou por supresión destes, continuarán percibindo, como mínimo as retribucións percibidas no posto anterior, si o posto de nova adscripcións tivese unhas retribucións inferiores, a diferencia cobrarase como complemento personal transitorio 1. A relación de postos de traballo é un instrumento formal, comprensivo de todos os postos do Concello de Narón.2. A estructura orgánica, xerárquica e funcional ven determinada polo Regulamento de Organización Xeral do Concello de Narón e se reproduce no Anexo II do presente documento. Este regulamento foi aprobado polo Pleno municipal do Concello de Narón o 30 de decembro de 2009 e publicado no BOP nº 20 do 1 de febreiro de 2010.3. Os postos de traballo reservados para o persoal eventual definido no artigo 12 da Lei 7/2007, do 12 de abril, do estatuto básico do empregado público e no artigo 89 da Lei 7/1985, do 02 de abril, reguladora das bases do réxime local (LRBRL), tamén poderán ser incluídos na relación, en cuxo caso, a provisión destes postos deberá respectar o previsto nela. A relación conterá a normalización efectuada nos postos de traballo, regulando, para cada un deles, as seguintes determinacións: a) Código do posto. b) Denominación. c) Clasificación d) Número de postos homoxéneos. e) Requisitos de desempeño. - Prazas que poden acceder. - Formación específica, se é o caso. - Requirimentos específicos, se é o caso. f) Sistemas de provisión. g) Nivel do posto. h) Codificación do complemento específico en función da valoración. A misión do posto, funcións e tarefas asignadas, requerimentos específicos e demais circunstancias que determinen o contido do posto, reflexaranse nas follas de representatividade individualizadas de cada posto. O procedemento de análise individualizado de postos con determinación dos contidos esenciais dos mesmos, se establece como sistema xeral de configuración dos postos de traballo, a súa creación, modificación ou extinción. O número de postos homoxéneos indicará cantos se consideran iguais ou equiparables entre si, por coincidir en todas as determinacións definidas na relación. Neste suposto, a folla de representatividade, pode ser única indicando todos os códigos dos postos representados 1. O apartado da relación referido ás prazas que poden acceder a cada posto de traballo reflectirá a decisión e previsión do concello neste sentido, que operará ante os supostos de vacante do posto.2. De acordo coas normas que regulan as condicións de acceso aos postos de traballo, a referida previsión deberá dar cabida ao maior número e variedade de prazas posible en cada caso, co fin de favorecer a promoción profesional e o aproveitamento eficiente dos recursos humanos municipais.3. Poderán ter acceso aos postos, en calidade de segunda actividade, os titulares doutras prazas diferentes ás previstas na relación, nos que concorran impedimentos sobrevidos para o desempeño da profesión habitual. O posibilidade de que un posto poda ser desempeñado coa cualidade de segunda actividade, deberá constar na folla de representatividade do mesmo. As follas de representatividade dos postos, poderán indicar as pasarelas de acceso desde postos de natureza distinta e que se concreten en formación específica necesaria para a ocupación do posto de traballo nos casos nos que o concello o considere conveniente para o seu mellor desempeño, tempo concreto de antigüedade no desempeño de postos de carácter similar. O proyecto de ordeación íntegral determina a necesidade de proceder a unha análise individualizada de cada posto, e nesa análise determinaranse as tarefas críticas do mesmo que constitúen o contido esencial do mesmo, e os criterios de desempeño vinculados as mesmas, establecendo as estructuras básicas da evaluación ao desempeño establecida no EBEP. Os requirimentos específicos do posto recollerán, se é o caso, na folla do posto. O sistema de provisión do posto indicará se este se cobre por concurso dentro do Concello, concurso entre outras Administracións ou mediante libre designación. O código de complemento específico, agrupa os postos en función do valor en puntos do posto de traballo puntos que representan numericamente as diferenzas relativas entre os distintos postos de traballo respecto a unha valoración conxunta, distintiva dos diferentes factores de valoración. O nivel do posto asignarase de acordo co previsto no “Acordo Regulador das Condicións de Traballo do Persoal ao Servizo do Concello de Narón 2009-2001”e o Regulamento de Organización Xeral do Concello de Narón, con respeto as seguintes regras: 1ª.- O nivel que se fixe deberá permitir, cando iso sexa posible, o acceso de prazas pertencentes a máis dun grupo de clasificación, para favorecer a promoción profesional.2ª.- como norma xeral, os postos terán asignados os niveis determinados no artigo 8 apartado 4º en función do grupo superior de acceso, con excepción dos niveis determinados para as xefaturas no Acordo Regulador das condicións de traballo dos empregados públicos e no Regulamento de Organización Xeral Municipal. A retribución de cada posto de traballo, tanto os desempeñados por funcionario, como por persoal laboral, determinarase mediante o sistema de valoración de postos e será consecuencia directa da mesma, tal como se regula o presente Regulamento. A creación de postos de traballo novos, susceptibles de incluír na relación, axustarase ao seguinte procedemento: 1º.- O responsable da unidade correspondente ao posto novo, remitirá unha proposta xustificada e co visto e prace do concelleiro delegado respectivo, ao Servizo de Recursos Humanos, que conterá as determinacións sinaladas no artigo 14 deste Regulamento, así como unha descrición das principais funcións a asignar ao novo posto, salvo que o posto novo que se pretenda crear se considere homoxéneo a algún outro dos comprendidos na relación, en cuxo caso se indicará esta circunstancia.2º.- O Servizo de Recursos Humanos, logo de realizar a análise do posto de traballo e comprobar a inexistencia de posto similar na organización e a necesidade da dotación en función da carga de traballo, emitirá un informe razoado e unha proposta de aceptación ou desestimación da creación do posto novo, e en caso de aceptación, sobre as determinacións que se propoñen para o novo posto. Todo iso de acordo coas políticas de persoal existentes.3º.- Darase audiencia á representación do persoal, no que se refire ao valor, nivel e retribución do posto de traballo, determinacións que non terán carácter definitivo, ata que non se leve a cabo a fixación definitiva do valor do posto, polo procedemento establecido no capítulo V deste Regulamento.4º.- Á vista das actuacións anteriores, resolverase no Pleno, tras un informe previo de Intervención, se a creación do posto supón incremento do gasto.5º.- No caso de decidirse a creación do posto novo, incluirase este na relación de postos de traballo.1. En todo momento, por necesidades organizativas, poderanse realizar modificacións nos postos, referidas a calquera das determinacións previstas na relación de postos de traballo.2. O procedemento que se deberá seguir nas modificacións de postos é o seguinte: 1º.- O responsable da unidade correspondente ao posto que se pretenda modificar, remitirá unha proposta xustificada e co visto e prace do concelleiro delegado respectivo, ao Servizo de Recursos Humanos, sinalando as determinacións previstas na relación que, en concreto, deben ser obxecto de modificación.2º.- O Servizo de Recursos Humanos logo de facer a análise do posto dende as consideracións establecidas na proposta do servizo, emitirá un informe razoado e unha proposta de aceptación ou desestimación da modificación do posto presentada, de acordo cos informes e análises correspondentes e coas políticas de persoal existentes.3º.- Darase audiencia á representación do persoal, se a modificación presentada afecta ao valor, nivel do posto ou a súa retribución, modificación que non terá carácter definitivo ata que non se leve a cabo a fixación definitiva do valor do posto, polo procedemento establecido no capítulo V deste Regulamento.4º.- No suposto de que a modificación non afecte ao réxime retributivo, resolverase previa audiencia dos representantes do persoal, mediante Resolución de Alcaldía.5º.- si por necesidades urxentes da organización, proponse unha adaptación puntual de postos que non afecte ao contido esencial dos mesmos, de tal xeito que quede non resulte afectado o nivel, grupos de acceso, réxime do posto, ou que a modificación proposta afecte a menos do 30% das tarefas establecidas na folla de representatividade, e a menos do 30% do total dos puntos de valoración do específico, será aprobada pola Xunta de Goberno Local e aplicada provisionalmente ata a súa ratificada polo Concello Pleno, que poderá realizarse con ocasión da actualización anual de Postos de Traballo Se o posto resultase modificado, realizaranse na relación de postos de traballo as correccións pertinentes logo da súa aprobación definitiva polo Concello Pleno 5ª.- a incorporación de novas funcións ou tarefas que non superen o 30% do total das tarefas ou o 30% do total de puntos de valoración dun posto, poderán seguir o procedemento establecido no punto 5º 6º.-. Anualmente, e con ocasión da aprobación da Plantilla Municipal e o anexo de Persoal que acompaña ao Orzamento anual, remitirase ao Concello Pleno a Relación actualización de Postos de Traballo con proposta de supresión, modificación ou supresión de postos, no seu caso. Deberán ser suprimidos os postos de traballo que deixen de ser necesarios á organización dos servizos municipais, seguindo para iso o seguinte procedemento e sen prexuízo do establecido sobre plans para a ordenación de recursos humanos na Lei 7/2007, do 12 de abril, do estatuto básico do empregado público: 1º.- O Servizo de Recursos Humanos emitirá un informe razoado e unha proposta sobre a supresión dos postos innecesarios, previamente á preparación do cadro de persoal anual e á oferta de emprego pública.2º.- O Alcalde/a ou Delegado/a de Organización e Persoal propoñerán ao Concello Pleno a supresión 2º.- No caso de que se decidise a supresión do posto en cuestión, eliminarase este da relación de postos de traballo Cando se produzan vacantes nos postos de traballo, previamente ao inicio do procedemento de provisión, deberanse revisar estes, en termos organizativos e seleccionar unha das tres opcións seguintes: a) Manter o posto coas mesmas determinacións previstas na relación. b) Modificar as determinacións do posto recollidas na relación, para adaptalas aos requirimentos organizativos ou de funcionamento que puideran existir. Para iso seguirase o procedemento previsto no artigo 24 deste Regulamento. c) Suprimir o posto por non ser xa necesario á organización dos servizos municipais. Para iso seguirase o procedemento previsto no artigo 25 deste Regulamento.1. En todo momento poderase cambiar a adscrición dun posto de traballo dunha área/servizo a outra, por necesidades organizativas.2. O cambio de adscrición de postos pode deberse a algunha das dúas seguintes causas: a) Ao traslado de funcións entre áreas/servizos. Ten lugar cando unha función, que se realiza nunha determinada área, é asignada a outra, trasladándose con ela os postos de traballo que desempeñan a referida función. b) Á redistribución do número de postos entre áreas/servizos, sen que se altere o número total destes. Neste suposto poderán cambiar as tarefas dos postos. O cambio de adscrición de postos de traballo entre áreas/servizos non poderá comportar cambio na súa natureza, no valor, no nivel, no complemento de destino, no complemento específico, nin na forma de provisión. O cambio de adscrición de postos entre áreas/servizos efectuarase mediante resolución do órgano competente en materia de recursos humanos. Se o cambio de adscripción non supón máis modificación na relación de postos de traballo que na forma de provisión o a situación na que se atope o posto, a modificación non se elevará a concello Pleno ata a aprobación anual das modificación da relación de postos de traballo. A aplicación deste capítulo dos postos de traballo realizarase sen prexuízo do que dispoña a súa lexislación específica.1. Os postos de traballo do Concello de Narón proveranse a través dos sistemas de concurso ou libre designación, segundo se determine, para cada un deles, na relación de postos de traballo.2. Nos casos previstos nas normas xerais e no presente Regulamento, os postos de traballo tamén se poderán prover polas seguintes formas: a) Comisión de servizos. b) Adscrición provisional. c) Redistribución de efectivos. d) Reasignación de efectivos. e) Permuta. f) Mobilidade por cambio de adscrición de postos de traballo. g) Mobilidade orgánica e territorial. h) Mobilidade por razóns de saúde ou de rehabilitación. i) Mobilidade da empregada municipal vítima da violencia de xénero. j) Outros.3. A provisión dos postos reservados a habilitados de carácter estatal, rexirase pola súa normativa propia. Sexa cal sexa a forma de provisión, a ocupación dun posto de traballo non constituirá dereito adquirido do empregado municipal, salvo o disposto para a consolidación do complemento de destino, nos termos previstos na normativa de aplicación. Os empregados municipais que ocupen postos cuxa forma de provisión se modifique, continuarán desempeñándoos e, para os efectos de cesamento, rexeranse polas regras do sistema polo que foron nomeados. Unha vez producida vacante nun posto de traballo, sexa concurso ou libre designación a forma de provisión prevista, deberase seguir o seguinte procedemento: 1º.- Revisión sobre a necesidade de manter, modificar ou suprimir o posto, segundo se establece no artigo 26 deste Regulamento. No caso de que o posto non sexa suprimido, continuarase como se especifica nos seguintes parágrafos.2º.- Establecemento do perfil profesional do posto, e análise do posto e folla de representatividade 3º.- Aprobación e tramitación das bases e a convocatoria para cubrir de novo o posto.4º.- Adscrición do empregado municipal ao posto.5º.- en caso de urxente necesidade e ata a cobertura polo procedemento regulamentario, poderá ser obxeto de provisión mediante adscripción provisional e, de non ser posible, pola contratación de personal interino ou laboral temporal no seu caso 1. O concurso constitúe o sistema normal de provisión e nel valoraranse, con relación ao posto de traballo que se trate de prover, os méritos que se conteñan nas bases das correspondentes convocatorias. Os Postos con niveis inferiores ao nivel 28 (xefatura de servizo) serán provistos, como norma xeral, polo sistema de concurso 2. Así mesmo, no concurso poderase prever a realización de probas prácticas e entrevistas persoais que permitan avaliar a adecuación dos aspirantes ás específicas características do posto.3. O posto de traballo determinará se o concurso de méritos é aberto ou non a outras Administracións. As convocatorias para a provisión de postos de traballo polo procedemento de concurso conterán necesariamente, nas súas bases, o seguinte: a) Denominación, descrición, nivel de complemento de destino e retribución do posto de traballo, así como o complemento de produtividade, se o tivesen asignado. b) Requisitos de desempeño do posto contidos na relación de postos de traballo. c) Méritos a valorar e baremo de acordo co cal se apuntarán. d) Previsión de elaboración de memorias e celebración de entrevistas, se é o caso. e) Composición da Comisión de Valoración. f) Prazo e forma de presentación das solicitudes. Para poder participar nos concursos de provisión de postos de traballo, os empregados municipais deberán permanecer en cada posto de destino definitivo, un mínimo de dous anos, salvo as excepcións previstas nas normas sobre función pública.1. As comisións de valoración dos concursos estarán constituídas por funcionarios de carreira ou persoal laboral fixo, neste último caso cando os postos a cubrir teñan tal carácter.2. A composición e actuación dos membros da Comisión Permanente axustaranse ao establecido no art.60 do Estatuto básico do empregado público (EBEP) e a súa normativa de desenvolvemento.3. As comisións de valoración poderán solicitar a designación de expertos que, en calidade de asesores, actúen con voz e sen voto.4. As comisións de valoración proporán ao candidato que obtivera maior puntuación, podendo condicionar a súa elección á superación dun curso de formación específica para o desempeño do posto, cando así estea previsto na relación de postos de traballo ou nas bases. O órgano competente para a aprobación das bases dos concursos de provisión de postos de traballo, así como a resolución destes, é a Xunta de Goberno Local, por delegación da Alcaldía.1. Os empregados municipais que accedan a un posto de traballo polo procedemento de concurso, poderán ser removidos do seu posto: a) Por causas sobrevidas, derivadas dunha alteración no contido do posto, realizada ou prevista a través da relación de postos de traballo, que modifique os supostos que serviron de base á convocatoria para cubrilo. b) Por unha falta de capacidade para o desempeño do posto, manifestada por rendemento insuficiente, que non comporte inhibición, que impida realizar con eficacia as funcións atribuídas a este. c) Por non conseguir os obxectivos previstos e/ou os resultados a alcanzar no período que se determine nas bases de provisión correspondentes, para aqueles postos de traballo cuxa cobertura se efectúe mediante concurso específico, ou por non superar a evaluación ao desempeño no seu caso.2. A remoción levarase a cabo con suxeición ao seguinte procedemento: a) Proposta de cesamento motivada, por parte do xefe da unidade administrativa na que estea encadrado o posto, co visto e prace do responsable do Servizo de Recursos Humanos. Igualmente, abrirase o expediente de cesamento, do que tomará conta esta unidade. b) Notificación ao ocupante do posto e outorgamento dun prazo de audiencia. c) Audiencia á representación dos empregados municipais. d) Resolución pola Xunta de Goberno Local, por delegación da Alcaldía.3. Anualmente, se procederá ao concurso de traslados con todos aqueles postos que resulten vacantes na Relación de Postos de Traballo.4. O/a concellal/a delegado/a de Organización e Recursos Humanos, poderá excluir do concurso os postos que, previo informe motivado dos xefes de área ou servicio correspondente, sexan propostos polo Servizo de Organización e Recursos Humanos.5. En ningún caso poderán ser obxeto de inclusión no concurso de traslados, aqueles postos cuxos titulares se encontren en calquera situación que implique a non ocupación efectiva do postos pero conserven o dereito á reserva do mesmo. A libre designación constitúe un sistema excepcional de provisión de postos de traballo, mediante o que a designación do empregado municipal para o posto que se trate de prover, realizarase de forma discrecional, de entre os que cumpran os requisitos de desempeño do posto previstos na relación. No Concello de Narón, a libre designación queda limitada á algúns postos reservados a funcionarios propios da Corporación con nivel directivo (mínimo nivel 28) As convocatorias para a provisión de postos de traballo polo procedemento de libre designación conterán, necesariamente, nas súas bases, o seguinte: a) Denominación, descrición, nivel e retribución do posto de traballo. b) Requisitos de desempeño do posto, contidos na relación de postos de traballo. c) Se é o caso, especificacións derivadas da natureza das funcións do posto. d) Prazo e forma de presentación de solicitudes. O órgano competente para a provisión de postos de traballo mediante libre designación é a Xunta de Goberno Local, por delegación da Alcaldía. Os empregados adscritos a un posto de traballo polo procedemento de libre designación, poderán ser removidos do mesmo mediante resolución motivada da Xunta de Goberno Local. Será causa de remoción, o incumplimento dos obxetivos establecidos no seu nomeamento, en función do determinado no EBEP, en relación aos postos directivos. Considerarase comisión de servizos: a) A adscrición provisional a un posto de traballo, dun empregado municipal que cumpra os requisitos de desempeño do posto previstos na relación, por razón de urxente e inaprazable necesidade. b) A atribución temporal a un posto de funcións especiais que non estean asignadas especificamente a ningún outro ou que, por causa do maior volume temporal de tarefas ou outras razóns conxunturais non poidan ser atendidas con suficiencia polos empregados que desempeñen con carácter permanente os postos de traballo que teñan asignadas ditas tarefas. Nas comisións de servizos a que se refire o apartado “a” do artigo anterior, observaranse as seguintes regras: a) A Comisión de Servizos terá unha duración máxima de 6 meses; excepcionalmente poderá prorrogarse ata 18 meses no caso de que, incluído o posto na seguinte convocatoria de provisión normal, este quedara vacante. b) O tempo prestado en comisión de servizos non será tido en conta para os efectos de consolidación do grao persoal correspondente ao nivel do posto dende o que se produce a comisión. c) Os postos de traballo cubertos temporalmente mediante comisión de servizos, que non estean reservados a ningún empregado municipal, serán incluídos na seguinte convocatoria de provisión que se produza. O órgano competente para resolver as comisións de servizos será o que ostente as atribucións en materia de recursos humanos. Sección 6ª.- Adscrición provisional. Considerase adscrición provisional a provisión dun posto de traballo con carácter temporal por un empregado municipal nos seguintes supostos: a) Cando un empregado sexa removido do seu posto de traballo obtido por concurso. b) Cando o posto de traballo que desempeña o empregado sexa suprimido. c) Cando o interesado solicite o reingreso ao servizo activo e proceda dalgunha das situacións que non levan consigo a reserva do posto de traballo. d) En calquera outra situación transitoria que non comporte comisión de servizos. Nas adscricións provisionais de postos de traballo observaranse as seguintes regras: a) Os empregados municipais adscritos provisionalmente deberán cumprir os requisitos de desempeño do posto previsto na relación. b) Os postos de traballo cubertos por adscrición provisional serán incluídos na seguinte convocatoria de provisión que se produza, salvo que a situación transitoria a que se refire a letra “d” do artigo anterior, non concluíra. c) Os empregados municipais adscritos provisionalmente a un posto de traballo, teñen obrigación de participar no procedemento que se produza para a provisión definitiva do posto. O órgano competente para resolver as adscricións provisionais será o que ostente as atribucións en materia de recursos humanos. Considérase redistribución de efectivos a adscrición, por necesidades de servizo e con carácter definitivo, dun empregado municipal a un posto de traballo da mesma natureza, valor, nivel, complemento de destino, complemento específico e forma de provisión, que o posto de procedencia. O órgano competente para resolver as redistribucións de efectivos será o que ostente as atribucións en materia de recursos humanos. Considerarase reasignación de efectivos a adscrición, con carácter definitivo, dun empregado municipal a un posto de traballo, cando o que viñese desempeñando fora obxecto de supresión, como consecuencia dun plan para a ordenación de recursos humanos, dos regulados na Lei 7/2007, do 12 de abril, do estatuto básico do empregado público. A reasignación de efectivos efectuarase aplicando criterios obxectivos relacionados coas aptitudes, formación, experiencia e antigüidade, que se concretarán no Plan para a ordenación do recursos humanos. O órgano competente para resolver as reasignacións de efectivos será o que ostente as atribucións en materia de recursos humanos. Considérase permuta a forma de provisión, con carácter definitivo, mediante o intercambio de postos de traballo entre empregados municipais en activo. As permutas axustaranse ás seguintes regras: a) Os postos de traballo que se han permutar deben ser de igual natureza e forma de provisión. b) Débese emitir un informe favorable polos xefes das unidades a que pertencen os postos obxecto de permuta. c) A ningún dos empregados interesados debe faltarlle menos de dous anos para cumprir a idade de xubilación forzosa. d) Serán anuladas as permutas, se nos dous anos seguintes á data en que teñan lugar, se produce a xubilación voluntaria dalgún dos permutantes. e) As permutas poderán producirse entre funcionarios de outras Administracións locais O órgano competente para resolver as permutas será o que ostente as atribucións en materia de recursos humanos.1. Considérase mobilidade por cambio de adscrición de postos de traballo, a adscrición dos postos de traballo e dos seus titulares a outras áreas, como consecuencia do traslado de funcións ou da redistribución do número de postos entre elas, tal como se prevé na sección 3ª, capítulo III do presente Regulamento.2. Igual consideración terá o cambio do adscripción dos postos dentro da mesma área pero entre servicios ou unidades administrativas distintas 3. Para que esta mobilidade poida ter lugar, os postos, ao cambiar a súa adscrición, deben conservar a mesma natureza, valor, nivel de complemento de destino, complemento específico e forma de provisión. En calquera caso, aínda que o cambio de adscrición do posto non comporte a realización das mesmas tarefas que no anterior posto tiña asignadas, estas deberán ser da mesma natureza. O órgano competente para resolver a mobilidade por cambio de adscrición será o que ostente as atribucións en materia de recursos humanos. O cambio de adscripción pode ter carácter provisional por situacións sobrevidas e urxentes en cuxo caso, o cambio tramitarase mediante: 1. Informe xustificativo da/s área/servicios afectados remitido ao Servicio de Organización e Recursos Humanos 2. Informe do Servicio de Organización e Recursos Humanos previa notificación aos representantes dos traballadores 3. Resolución da Alcaldía-Presidencia ou Delegado da Alcaldía en materia de Persoal no seu caso No suposto que o cambio de adscripción teña carácter definitivo, o expediente sustanciarase do seguinte xeito: 1. Informe xustificativo das área/servicios afectados remitido ao Servicio de Organización e Recursos Humanos 2. Apertura de expediente por parte do Servicio de Organización e Recursos Humanos con trámite necesario de audiencia ao personal que ocupe os postos no momento do cambio, estudios dos cambios na folla de representatividade dos postos, costes e repercursión na organización 3. Informe dos representantes dos traballadores 4. Resolución da Xunta de Goberno local que incluirá, no seu caso, a inclusión na proposta de modificación da Relación de Postos de Traballo anual De acordo co previsto no artº 81.2 da Lei 7/2007, do 12 de abril, do estatuto básico do empregado público, o Concello de Narón poderá trasladar os seus empregados, por necesidades de servizo, a unidades, departamentos ou organismos públicos distintos aos do seu destino, respectando as súas retribucións e condicións esenciais de traballo e modificando, se é o caso, a adscrición dos postos de traballo do que sexan titulares. O órgano competente para resolver a mobilidade orgánica será o que ostente as atribucións en materia de recursos humanos.1) Os empregados do Concello de Narón, poderán pasar a realizar servizos de segunda actividade dentro da organización do propio servizo, coas seguintes consideracións: a) Cando por transcurso da idade (mínimo 55 anos), se vexan mermadas as facultades físicas ou psíquicas segundo informe-proposta dos servizos de Prevención de Riscos Laborais do concello. b) Cada servizo deberá fixar un número máximo de postos considerados como de segunda actividade dos que dará traslado ao Servizo de Recursos Humanos. c) Estes postos deberán ser descritos e valorados adecuadamente. d) O funcionario que se atope nesta situación percibirá o soldo base do seu grupo de pertenza e o nivel de complemento de destino que teña consolidado, independentemente do posto de segunda actividade que realice, e o complemento específico do posto de traballo efectivamente realizado. Si o Complemento específico do posto de segunda actividade tivese un importe inferior ao complemento específico do posto de orixe, a defirencia de retribucións será retribuida a través dun complemento persoal transitorio. En ningún caso, o pase a segunda actividade poderá supor diminución das súas retribucións íntegras mensuais.2) O salientado no artigo anterior será igualmente aplicable aos empregados que foran declarados en situación de incapacidade permanente total. No suposto de que non puidesen desempeñar as súas funcións dentro da organización do servizo de pertenza seralles de aplicación o destacado no artigo seguinte. En igual situación estarán os empregados que, con independencia da idade, tras ser declarados oficialmente cunha minusvalía superior ao 33%, os servizos de Prevención de Saúde e Riscos Laborais determinen a procedencia do seu traslado ao posto de segunda actividade. Cando no informe da Unidade de Saúde Laboral e Prevención de Riscos se determine como necesidade de adaptación ao posto, a redución da xornada do traballador sen necesidade de traslado de posto, poderá procederse á adaptación horaria no mesmo posto, tras o informe previo favorable do xefe de servizo ou área, coa redución retributiva correspondente, sen prexuízo da aplicación, en todos os demais apartados, da normativa relativa á segunda actividade descrita nesta relación de postos.3) En caso de non poder realizar servizos de segunda actividade dentro da organización do propio servizo poderán realizar as súas funcións noutras áreas do concello. Neste caso recibirá o soldo base do seu grupo de pertenza, complemento de destino que teña consolidado e o complemento específico do posto ao cal se adscriba.4) Aqueles funcionarios que aleguen motivos de incapacidade física ou psíquica, debidamente acreditadas, poderán pasar a desempeñar funcións de segunda actividade tal e como se recolle nos dous artigos anteriores. Estas situacións deberán ser avaliadas e determinadas por un comité médico, composto por 3 facultativos, 2 en nome da Corporación, sendo un deles o inspector médico e 1 por parte do interesado. O informe do comité médico será vinculante para o concello.5) O funcionario declarado en segunda actividade permanecerá nesta situación ata o pase á xubilación ou outra situación administrativa que non poderá ser a do servizo activo, salvo que o pase á situación de segunda actividade se produza como consecuencia da perda de aptitudes psicofísicas e as causas que o motivaron desapareceran.6) Os funcionarios en situación de segunda actividade estarán suxeitos a idénticos réximes disciplinarios e de incompatibilidades que en servizo activo.7) No caso de que un funcionario pase á situación de segunda actividade non poderá participar en procedementos de promoción ou mobilidade convocados por este concello.8) Segunda actividade por parte da Policía Local.- O paso a segunda actividade do persoal da Policía Local, rexerase polo determinado na Lei 4/2007, do 20 de abril de coordinación de policías locais de Galicia, e a súa normativa de desenvolvemento, e desenvólvese polo seguinte procedemento: A segunda actividade é unha situación administrativa especial que ten como obxecto garantir unha axeitada aptitude psicofísica dos integrantes dos corpos da Policía Local de Galicia mentres permanezan en servizo activo, asegurando a eficacia do servizo.1. Poderase pasar á segunda actividade por:  Cumprimento das idades que se determinan para cada escala.  Diminución das condicións psicofísicas para o desempeño da función policial.  Embarazo e lactación.2. Na situación de segunda actividade permanecerase ata o pase á xubilación ou a outra situación que non poderá ser a de servizo activo, salvo que a causa do pase á situación de segunda actividade fose por embarazo, lactación ou insuficiencia das aptitudes psicofísicas e que tales circunstancias desaparecesen. No suposto de diminución das condicións psicofísicas será o tribunal médico a que se refire o artigo 73 desta lei o que aprecie que tal insuficiencia desapareceu.1. O pase á segunda actividade por idade terá lugar ao cumprirse as seguintes idades:  Escala superior e técnica: aos 62 anos de idade.  Escala executiva: aos 60 anos de idade.  Escala básica: aos 58 anos de idade.2. Logo de escoitar á xunta de persoal, o concello, motivadamente, co fin de optimizar os seus recursos, e tras o informe á consellaría competente en materia de seguridade, poderá limitar por cada ano natural e categoría o número de funcionarios que poidan acceder á situación de segunda actividade por razón de idade, prorrogando a permanencia no servizo activo dos que, na orde inversa á data na que cumpran a idade, excedan da cota así fixada.3. Así mesmo, o concello, tras a comunicación á consellaría competente en materia de seguridade, poderá aprazar o pase á situación de segunda actividade, por sucesivos períodos dun ano, cando exista solicitude expresa do interesado, e sempre que medie informe favorable do tribunal médico, constituído segundo o establecido no artigo 73 desta lei.1 Pasarán á situación de segunda actividade, sen a limitación das idades determinadas no artigo anterior, aqueles funcionarios dos corpos da Policía local que teñan diminuídas as aptitudes físicas, psíquicas ou sensoriais necesarias para o desempeño da función policial, ben por incapacidade temporal ou doutro tipo, e sempre que non constitúan causa de incapacidade permanente. Este procedemento poderase iniciar de oficio ou por solicitude do interesado.2 A avaliación da diminución deberá ser ditaminada polo tribunal médico a que se refire o artigo 73 desta lei.3 Poderase acordar, de oficio ou por solicitude do interesado, o reingreso no servizo activo no caso de que desaparecesen as causas que motivaron a diminución de aptitudes físicas, psíquicas ou sensoriais, tras o ditame médico.4 No caso de que o pase á segunda actividade sexa motivado por accidente laboral ou enfermidade profesional, o funcionario percibirá o cen por cento das retribucións que viña percibindo no momento de se producir o feito causante do referido pase. Regulamentariamente establecerase, para cada escala, o cadro de causas de diminución das aptitudes físicas, psíquicas ou sensoriais que orixinen o pase á situación de segunda actividade.1. As funcionarias dos corpos de Policía local poderán solicitar o pase á segunda actividade no destino máis acorde coa situación do seu embarazo, tras o informe facultativo que o acredite.2. Igualmente poden permanecer na segunda actividade durante o período de lactación, logo da solicitude e sempre que, segundo o informe facultativo, as condicións do seu posto habitual de traballo non sexan as máis axeitadas á súa situación. O alcalde poderá requirir, motivadamente, dándolle conta ao responsable da consellaría en materia de seguridade, os funcionarios dos corpos da Policía local en situación de segunda actividade para o cumprimento de funcións policiais, cando concorran razóns excepcionais de seguridade cidadá que regulamentariamente se determinarán. A situación administrativa de segunda actividade declararase con indicación de destino. Aos funcionarios que pasen á dita situación asignaránselles postos de traballo desta natureza, ben dentro do mesmo corpo policial ou ben noutro posto do concello, que se corresponda coa categoría que se teña, preferentemente na área de seguridade e axeitado á súa experiencia e capacidade.1. O catálogo de postos de traballo de segunda actividade precisará os que poden ser cubertos con persoal nesta situación.2. O catálogo determinará para cada posto a función, o horario, a situación, o perfil necesario, a formación axeitada e calquera outra circunstancia axeitada. Estas definicións poderanse cambiar e adaptar en función das necesidades.3. O catálogo de postos de traballo de segunda actividade aprobarase coa relación de postos de traballo do concello e supoñerá a indicación desta circunstancia dentro da Relación de Postos 1. O pase á segunda actividade non suporá diminución das retribucións básicas e complementarias fixas e periódicas.2. O tempo de permanencia na situación de segunda actividade é computable para os efectos de perfeccionamento de trienios e de dereitos pasivos.1. O pase á situación de segunda actividade non comportará a perda da condición de axente da autoridade.2. Os funcionarios en situación de segunda actividade estarán suxeitos a idéntico réxime disciplinario e de incompatibilidade que no servizo activo, agás que desempeñen postos de traballo distintos aos dos corpos de Policía local. Neste caso estarán sometidos ao réxime xeral disciplinario dos funcionarios da Administración local ou ao específico de aplicación ao posto que ocupen.3. Na situación de segunda actividade non se poderá participar en procedementos de promoción interna ou concursos de traslados, agás cando se accedese por causa de embarazo ou lactación.1. Regulamentariamente determinarase a composición dos tribunais médicos que ditaminarán se as afeccións ou enfermidades físicas ou psíquicas están incursas ou non no cadro de incompatibilidades médicas para a prestación do servizo ordinario.2. O tribunal emitirá un ditame médico e dirixirallo ao órgano competente para a súa resolución, no cal proporá o pase á segunda actividade ou que se tramite o correspondente expediente de incapacidade ou, se procede, de xubilación forzosa.1. A empregada municipal vítima de violencia de xénero que, para facer efectiva a súa protección ou o dereito á asistencia social integral, se vexa obrigada a abandonar o posto de traballo de onde viña prestando os seus servizos poderá solicitar o traslado a un posto de traballo en distinta área. Nesta solicitude indicarase a área á que solicita o traslado, debendo ir acompañada de copia da orde de protección ou, excepcionalmente ata tanto se dite a orde de protección, do informe do Ministerio Fiscal que indique a existencia de indicios de que a demandante é vítima de violencia de xénero.2. Se concorren as circunstancias previstas legalmente, o órgano competente adxudicará o posto propio do seu corpo ou escala, cuxo nivel de complemento de destino e específico non sexa superior ao do posto de orixe, dotado orzamentariamente, que se atope vacante e sexa de necesaria provisión. A empregada deberá cumprir os requisitos previstos na relación de postos de traballo.3. A adscrición terá carácter definitivo cando a empregada municipal ocupara con tal carácter de orixe e, neste suposto, deberá permanecer un mínimo de dous anos no seu novo posto, salvo as excepcións previstas nas normas sobre función pública ou no caso de que a empregada se vexa obrigada a abandonar o posto de traballo por ser vítima de novo de violencia de xénero e así se acredite na forma salientada no parágrafo segundo do apartado 1 desde artigo ou se así se require para recibir a asistencia social integral. Estes traslados, cando impliquen cambio de residencia, terán a consideración de forzosos.4. O cesamento no posto de orixe, e a toma de posesión no novo posto de traballo deberá producirse no prazo de tres días hábiles. O órgano competente para resolver a mobilidade da empregada municipal vítima de violencia de xénero será o que ostente as atribucións en materia de recursos humanos.1. A valoración dos postos de traballo desempeñados por persoal funcionario e laboral do Concello de Narón, constitúe a base mediante a que se establece: a) As diferenzas relativas entre os distintos postos de traballo respecto a unha valoración conxunta, distintiva dos diferentes factores de valoración. b) A retribución ao posto de traballo, comprendida fundamentalmente polo complemento específico,. 2. O valor dos postos de traballo expresarase en puntos. (VPPT), sendo o importe de cada punto de 3,11 euros (sen prexuízo da preceptiva reducción porcentual establecida no Real Decreto-Lei 8/2010, de 20 de maio, polo que se adoptan medidas extraordinarias para a reducción do deficit público; coas actualizacións esixidas anualmento pola lei de orzamentos do Estado). 1. Entenderase que o valor asignado a cada posto, mediante a súa VPPT, correspóndese co conxunto de tarefas, responsabilidades e demais características inherentes e habituais a eles, en relación directa coa especificación que se recolle expresamente na relación de postos de traballo e nas follas de representatividade do posto.2. A contía e desagregación da retribución ao posto de traballo establecerase na forma que regula no presente capítulo 1. Unha vez establecida a valoración para un posto de traballo, só se poderá revisar a súa VPPT polas seguintes causas: a) Por modificación das funcións, tarefas ou condicións do posto. b) Porque se decida realizar unha revisión xeral, para todos ou unha parte dos postos de traballo, co fin de adecuar a valoración ás posibles evolucións ou cambios organizativos producidos durante un período de tempo.2. Cando a revisión dos supostos recollidos nos apartados a) e b) anteriores se realice mediante a aplicación do previsto nos artigos 24 e 27 deste Regulamento, aquela terá carácter provisional, que só será definitiva cando a revisión se realice segundo o disposto nos artigos seguintes.3. A revisión da valoración realizarase cando se considere necesario, seguindo para iso a metodoloxía que se regula nos artigos seguintes deste Regulamento. Anualmente, realizarase ou revisarase a valoración de postos de traballo de forma definitiva nos seguintes casos: a) No dos postos novos que se crearan ou decidiran crear dende a valoración de postos de traballo ou dende a última revisión, foran obxecto ou non da asignación provisional de valor, nivel ou retribución b) No dos postos que se modificaran ou decidiran modificar dende a valoración de postos de traballo ou dende a última revisión, foran obxecto ou non da asignación provisional de valor, nivel e retribución segundo se determina neste Regulamento. A revisión da valoración dos postos referidos no artigo anterior poderase efectuar de oficio ou mediante solicitude do ocupante do posto, se é o caso. A este respecto, cando un empregado municipal considere que o seu posto foi modificado en canto ao contido en funcións ou responsabilidades, poderá dirixirse por escrito ao Servizo de Recursos Humanos, solicitando a súa revisión e achegando as razóns que xustifiquen tal revisión.1. Para levar a cabo as revisións e as valoracións dos postos de traballo constituirase, mediante resolución do órgano competente en materia de Recursos Humanos, a Comisión de Valoración dos Postos de Traballo do Concello de Narón.2. Esta comisión terá carácter exclusivamente técnico. A Comisión de Valoración estará constituida polo Secretario/a Xeral cando non actúe como Secretario da mesma, polo persoal técnico do servizo de Organización e RRHH, un/a experto/a no posto/postos obxeto de valoración e o responsable da unidade administrativa a que está adscrito o posto/postos. Así mesmo e aos efectos de asesoramento técnico poderá requirirse a presencia do responsable da informática municipal, no que atinxe ás aplicacións de valoración dentro do sistema integral de recursos humanos. (bases de datos). Aos efectos do presente regulamento, enténdese como experto/a o traballador que ocupe posto de traballo igual ou similar ao analizado, cunha experiencia mínima de cinco anos e unha evaluación ao desempeño que supere os niveis de aprobación mínimo, no seu caso. As sesións que celebre a Comisión de Valoración de Postos de Traballo deberán ser dirixidas por un técnico responsable de Recursos Humanos, e como Secretario/a o do Concello ou técnico/a do Servizo de RRHH en quen delegue que asegure o cumprimento das regras establecidas para os traballos a desenvolver. Este técnico non terá voto. As deliberacións da Comisión terán carácter reservado e as votacións que se efectúen, se é o caso, serán secretas, resolvendo en caso de empate o voto de calidade do seu presidente, tras repetir por unha soa vez a votación. A valoración seguirá necesariamente os criterios obxetivos determinado na aplicación informática e negociados na Mesa de Negociación que será informada previamente áo periodo de audiencia Unha vez finalizados os traballos de revisión realizados por parte da Comisión abriráselles un prazo de audiencia aos empregados afectados por esta, para que poidan presentar solicitudes de modificación da revisión efectuada. As solicitudes que se produzan serán resoltas pola Comisión, a cal elevará ao órgano competente unha proposta definitiva. En virtude do réxime retributivo común e de acordo co previsto na Lei 7/2007, do 12 de abril, do estatuto básico do empregado público, na Lei 30/1984, do 02 de agosto, de medidas para a reforma da función pública, así como no Real decreto 861/1986, do 25 de abril, polo que se establece o réxime das retribucións dos funcionarios da administración local, o sistema retributivo dos empregados públicos do Concello de Narón, estará constituído polos seguintes conceptos: 1. Retribucións básicas: a) O soldo, que retribúe a praza. b) Os trienios, que retribúen a antigüidade. c) As pagas extraordinarias.2. Retribucións complementarias: a) A retribución ao posto de traballo, configurada, á súa vez, por dous conceptos retributivos: - O complemento de destino, que se corresponde co nivel do posto ou grado consolidado no seu caso. - O complemento específico. - Complementos Persoais e de carreira b) O complemento de produtividade, destinado a retribuír o especial rendemento.3. Retribucións extraordinarias: a) As gratificacións, que retribúen os servizos extraordinarios realizados fóra da xornada normal, cando estes non queden recollidos no valor dos postos e, conseguintemente, na súa respectiva retribución. b) As indemnizacións por razón de servizo. O soldo retribúe a praza, percibirase mensualmente e a súa contía será a que se fixe cada ano pola Lei de presupostos xerais do Estado para os funcionarios de todas as administracións públicas e para cada un dos grupos de clasificación no que se estruturan estes, en xeral, e os empregados públicos do Concello de Narón, en particular, tal como se establece no artigo 7 deste Regulamento. Os trienios retribúen a antigüidade e percibiranse mensualmente. A contía, para o caso dos funcionarios, fíxase cada ano pola Lei de presupostos xerais do Estado.1. As pagas extraordinarias que se perciban serán dúas ao ano, polo importe que se fixe na Lei de presupostos xerais do Estado.2. As pagas extraordinarias percibiranse nos meses de xuño e decembro.3. Cando o tempo de servizos prestados ata o día en que se retribúan non comprenda a totalidade dos seis meses inmediatos anteriores aos de xuño e decembro, o importe daquelas reducirase proporcionalmente. Para estes efectos, non se computará como tempo de servizos prestados, o de duración das licenzas sen dereito a retribución.1. A retribución ao posto de traballo, en canto ao complemento específico, ten a súa base na valoración resultante do proceso de aprobación da relación de postos de traballo e determínase anualmente, a partir do importe inicial do valor do punto, segundo o disposto nas leis e nos acordos do Concello de Narón.2. Esta retribución ao posto de traballo percibirase mensualmente.3. Non se poderá establecer ninguha retribución complementaria distinta das establecidas no presente regulamento, no obstante, si a normativa de desenvolvemento do EBEP, determinase conceptos retributivos distintos dos indicados e vinculados á carreira profesional dos empregados públicos, estes poderán incorporarse como complementos personais vinculados á carreira nos términos que determine a normativa específica O complemento de destino corresponde ao nivel dos postos de traballo e será asignado a cada un deles, de acordo co intervalo de niveis ao que pode acceder a praza ou prazas previstas para cubrir os referidos postos recollidos no artigo 9 do presente Regulamento e de acordo, así mesmo, coas regras sinaladas no artigo 22 deste. A contía de cada un dos niveis en que se estrutura o complemento de destino vén definida, anualmente, pola Lei de presupostos xerais do Estado ou na normativa autonómica de desenvolvemento do Estatuto Básico do Empregado Público. A retribución ao posto de traballo, igual que o resto das retribucións complementarias, non creará dereitos adquiridos ao seu mantemento a favor dos empregados do concello, salvo o nivel de complemento de destino que corresponda en atención ao grao persoal consolidado. O complemento de produtividade retribúe o especial rendemento, a actividade extraordinaria e o interese e iniciativa con que os empregados do Concello de Narón desempeñen o seu traballo.1. A asignación do complemento de produtividade aos postos deberá realizarse en función de circunstancias obxectivas relacionadas directamente co desempeño do posto de traballo e cos obxectivos asignados a este, se é o caso.2. O Concello de Narón procurará que a asignación do complemento de produtividade aos postos de traballo vaia unida á aplicación dalgún sistema regulado de produtividade ou de avaliación de desempeño, para unha maior obxectividade e transparencia retributivas.3. O reparto individual das consignacións establecidas para complemento de productividade anual, farase nas nóminas de xuño e novembro. Se establecen criterios mínimos da retribución polo complemento de productividade o traballo efectivo de a lo menos 120 días no periodo de devengo, excluídas as vacacións e calquer outro permiso ou licencia, entendendo como tal os meses de decembro a maio e de xuño a novembro respectivamente. En ningún caso as contías asignadas por complemento de produtividade durante un período de tempo orixinarán dereito individual ningún respecto ás valoracións ou apreciacións correspondentes a períodos sucesivos, nin sequera respecto á existencia mesma do complemento. Corresponde ao alcalde a distribución da cantidade global destinada a retribuír a produtividade entre os diferentes programas ou áreas, así como a asignación individual deste complemento.1. As gratificacións retribúen os servizos extraordinarios realizados fóra da xornada normal de traballo, salvo que tales servizos se retribúan a través dos complementos de específico, no caso dos que estean afectados polo requisito da dedicación ou horario con dispoñibilidade especial e así estea establecido na relación de postos de traballo.2. Corresponde ao órgano competente en materia de Recursos Humanos a asignación individual das gratificacións.3. Establécese como norma xeral a compensación de horas extras en tempo por tempo de traballo. Os empregados públicos do Concello de Narón percibirán as indemnizacións correspondentes por razón de servizo e serán as mesmas do persoal ao servizo da Administración do Estado. Se, tras a valoración de postos de traballo ou as súas revisións periódicas, o ocupante dun posto estivera percibindo unha retribución superior á que lle corresponda, terá dereito a continuar percibindo esa diferenza retributiva en concepto de complemento persoal transitorio. Con independencia do establecido no presente regulamento, as retribucións do persoal ao servicio do Concello de Narón, podrá sufrir os descontos correspondentes pola falta de asistencia ou puntualidade non xustificada segundo se establece no Acordo regulador das condicións de traballo dos funcionarios e no Convenio colectivo do persoal laboral para o periodo 2009-2011. O método de valoración dos postos de traballo que se aplicará no Concello de Narón será o que se describe a continuación: O Método de valoración utilizado está basado no método diseñado por D. Ramón Rodriguez Viñals (Manual práctico de gestión y valoración de puestos de trabajo en un Ayuntamiento, Mallorca, 2000) axustando a valoración á aquela parte das retribucións dos empregados que se refiren de forma exclusiva ao posto de traballo: o complemento específico ou complemento de natureza análoga que a normativa de desenvolvemento do EBEP poida determinar. Os factores que se valoran derívanse das aptitudes e trazos necesarios que se requiren para realizar con éxito as funcións que configuran o posto de traballo Definición do factor: É o nivel de preparación académica que se esixiría, en condicións normais e como requisito mínimo, a calquera traballador para acceder ao posto de traballo que estamos a valorar. Partindo das bases fundamentais de que se describiron as tarefas reais que se están efectuando, -non as ideais-, do posto de traballo; o nivel que se asigne debe ser independente da preparación académica que podan ter os titulares do dito posto. Aínda que normalmente os “niveis” deste factor asignados aos postos, coincidirán coas recomendacións contidas no Anexo VI da Orde do 25-02-82, isto non é preceptivo para estes efectos. Definición do factor: “É o nivel de estudios especializados que, complementarios aos académicos, se esixirían nun proceso selectivo do posto de traballo”. Salvo en cualificacións de postos vacantes para os cales estes estudios se esixirán obrigatoriamente ao novo titular, nunha nova clasificación dun posto xa cuberto, sempre haberá de coincidir a valoración destes estudios complementarios coa realidade dos titulares que os ocupan. Se os titulares non posúen tales estudios, é porque é posible desenvolver o posto real actual sen eles. Non se votarán a valorar estudios que xa estivesen contidos no programa do nivel académico seleccionado nol factor “A”. (Exemplo: Idiomas en carreiras de idiomas, etc.). Exemplos de estudios de especialización: (sen carácter exhaustivo). - Taquigrafía. - Ofimática avanzada./ Mecanización especial. - Conducción vehículos especiais. - Cursos de especialización policial. - Habilitación de actividades profesionais. - Habilitación de actividades técnicas. - Idiomas estranxeiros correctos. - Estudios de especialización como postgraduado. - Etc. Definición do factor: Medirá o nivel de necesidade de dirixir, coordinar, orientar, supervisar, corrixir, premiar y sancionar ao persoal subordinado. Este factor valora o esforzo, dificultade e inconvenientes de ter que obter resultados a través de terceiros que dependen xerarquicamente do posto. As Coordinacións que non exerzan mando sobre as correspondentes Xefaturas, se interpolarán no nivel que lles corresponda en función do número de subordinados directos ao seu cargo, ou como mínimo no nivel 2. No “nivel”: C2, se valorará a supervisión ou control de persoal que non depende xerarquicamente do posto valorado. Definición do factor: É o nivel de repercusión global (económica, operativa, de imaxe, etc.), que teñen as actividades do posto respecto dos obxectivos da Institución. A valoración deste factor débese efectuar necesariamente pola interpolación nun dos dezaseis niveis existentes e en función da súa análise comparativa cos restantes postos da organización. Definición do factor: É o nivel de esforzo exclusivamente mental que é habitualmente necesario realizar para poder desenvolver o posto de traballo. Neste factor valoraremos ademais da complexidade intelectual do traballo, a achega de orixinalidade nas decisións que se adoptan, sempre en consonancia coas atribucións do posto para adoptar tales decisións orixinais. Normalmente un posto de execución terá as súas actuacións preestablecidas, ou deberá consultar para a súa modificación. Definición do factor: É o nivel de esforzo físico necesario para desenvolver o posto de traballo. Este factor ten en conta basicamente o esforzo postural e a forza exercida para o adecuado desenvolvemento do traballo. A asignación dun nivel efectuarase ponderando o esforzo e a súa frecuencia. Para moderados esforzos con relativa frecuencia, asignaráselle o nivel mais baixo dentro dos tres establecidos. Definición do factor: É o grado de incomodidade normalmente física ou psíquica que necesariamente se ten que soportar para a execución das tarefas do posto de traballo. A penosidade pode ter múltiples oríxenes, se ben a mais frecuente é a que se deriva das condicións ambientais, condicións de risco e manexo de fondos públicos. Para valorar adecuadamente a penosidade hai que ter moi presente o tempo de permanencia habitual nas ditas condicións, a súa baixa frecuencia conduciría a un nivel 1 ou como máximo 2. Definición del factor: É o nivel de risco físico que asume o titular do posto ao desenvolver as funciones obrigatorias do mesmo. Este factor é de aplicación exclusiva a aqueles postos singulares nos que, polas súas características especiais, é imposible evitar o risco da actividade. E ningún caso pretende nin pode utilizarse para compensar riscos tecnicamente evitables. Definición do factor: Mide o nivel de molestia ou dificultade relativa que o traballador terá no desenvolvemento do seu posto, por razón do sistema de presencia no traballo. Contémplanse cinco niveles, dentro dos cales, se poderán asimilar a gran maioría das circunstancias de xornada, anque estas non sexan idénticas ás que se indican no manual. Definición do factor: Mide o nivel de dedicación de forma extraordinaria que se adquire coa Entidade, como consecuencia do desenvolvemento do posto de traballo, ao marxe do tipo de xornada que se teña establecida. O réxime que aquí se contempla, en ningún caso pretende compensar de posibles ampliacións de xornada. A segunda fase do sistema integral de ordeación de postos de traballo, se sustancia a través da análise de postos integral para todos os postos municipais incorporada no sistema informático para a súa actualización permanente e deberá completarse durante oa anoa 2011-2012. O citado procedemento, completará o presente instrumento de ordeación, e require un estudio profundo das estructuras actuais, polo que transitoriamente, os procedementos de creación, modificación e supresión de postos de traballo aprobaranse mediante os procedementos establecidos no presente regulamento. En tanto non se completa o procedemento de análise, as referencias establecidas no presente regulamento ás follas de representatividade, se sustanciarán a través das fichas de postos incluidas no presente documento O presente Regulamento entrará en vigor o día seguinte da súa publicación no Boletín Oficial da Provincia da Coruña, tras a aprobación previa do Pleno da Corporación permanecendo en vigor ata a súa modificación ou derrogación expresa polo mesmo ógano En todo o previsto no presente Regulamento estarase ao disposto nas normas xerais sobre a función pública. Contra este acordo poderá interpoñerse recurso contencioso-administrativo previsto no artigo 46 da Lei 29/1998, de 13 de xullo, reguladora da xurisdicción contencioso-administrativa, perante o xulgado do contencioso-administrativo no prazo de dous meses a partir do día seguinte a esta notificación. Narón, 28 de xaneiro de 2011 O alcalde José M. Blanco Suárez